मंत्रिमंडल का विस्तार होने पर जिले को मिल सकता है नेतृत्व - Gautam Sandesh
मंत्रिमंडल का विस्तार होने पर जिले को मिल सकता है नेतृत्व
By editor on April 4, 2018 No Comment
बदायूं जिले को मंत्रिमंडल के विस्तार में स्थान मिलने की संभावनायें बढ़ गई हैं। आरएसएस, भाजपा की संस्तुति, अनुभव और प्रशासनिक क्षमताओं के आधार पर किसी एक विधायक को मंत्रिमंडल में स्थान मिलना तय माना जा रहा है। सरगर्मियां बहुत तेज हैं लेकिन, पुष्टि करने से लोग बच रहे हैं।
मुख्यमंत्री आदित्यनाथ योगी मंत्रिमंडल का पुनर्गठन करने वाले हैं। बताया जा रहा है कि कुछेक मंत्रियों को संगठन में वापस भेजा जायेगा एवं कुछ नये विधायक मंत्री बनाये जायेंगे। मंत्रिमंडल के पुनर्गठन की सरगर्मियां तेज हुईं तो, बदायूं जिले के विधायकों पर भी चर्चा होने लगी। बताया जा रहा है कि सदर क्षेत्र के भाजपा विधायक महेश चंद्र गुप्ता, दातागंज क्षेत्र के विधायक राजीव कुमार सिंह “बब्बू भैया” और बिल्सी विधान सभा क्षेत्र के विधायक आरके शर्मा के नाम चर्चाओं में शीर्ष पर हैं।
विधायक महेश चंद्र गुप्ता, विधायक राजीव कुमार सिंह “बब्बू भैया” और विधायक आरके शर्मा के बीच से नाम तय होना शेष है। हालाँकि इन चर्चाओं की पुष्टि कोई नहीं कर रहा है। निर्णय आरएसएस, भाजपा और मुख्यमंत्री को लेना है, इसलिए कुछ भी स्पष्ट नहीं कहा जा सकता पर, सब कुछ सही रहा तो, मंत्रिमंडल विस्तार में जिले को स्थान मिल सकता है।
Cabinet expansion, Claimant, District budaun, MLA Mahesh Chandra Gupta, MLA Rajiv Kumar Singh Babbu Bhaiya, MLA RK Sharma
मंत्रिमंडल का विस्तार होने पर जिले को मिल सकता है नेतृत्व added by editor on April 4, 2018